Kitab Suci Bocah nyuguhaké Yeremia, Wong Kang Nanggung Sangsara
Ditulis déning: Edward Hughes Digambari déning: Jonathan Hay Dibesut déning: Mary-Anne S. Diterjemahaké déning: Maryudha Diproduksi déning: Bible for Children ©2022 Bible for Children, Inc. Kowé duwé hak motokopi utawa nyithak crita iki, waton ora kanggo diedol.
Yeremia lair ing kulawarga sing taat agama jaman kerajaan Yehuda. Bapake, Hilkia, iku imam. Kulawarga kuwi manggon ing kutha Anatot, ora adoh saka Yérusalèm. Mungkin wong tuwane Yeremia ngira yen dhèwèké uga bakal dadi imam. Nanging Gusti Allah duwe rencana liya.
Wektu Yeremia lair, umate Gusti Allah ora urip miturut Sabdane Gusti Allah. Meh kabeh wong, saka raja nganti wong sing kerja sing paling asor, nyembah allah-allah palsu - malah ing Pedalemane Allah sing suci!
Nalika Yeremia isih enom, Gusti Allah ngandika marang dhèwèké. Gusti Allah ngandika marang Yeremia, "Aku wis ngerti kowé sadurunge kowé lair, lan Aku wis ngrancang yen kowé bakal ngomong makili Aku."
Pangundange Gusti Allah kaya-kaya medeni Yeremia. "Ah, Gusti Allah!" sambate Yeremia. "Kula punika boten saged wicanten, awit kula taksih bocah." Dhèwèké luwih saka bocah - umur rong puluh taun. Nanging Yeremia ora mikir nek dhèwèké isa ngomong kanggo Gusti Allah nglawan piala ing sakubenge.
"Aja wedi," Gusti Allah ngyakinake Yeremia. "Lungaa menyang endi wae sing Dakutus. Apa wae sing Dakkandhakake. Banjur Gusti Allah nindakake sing mligi. Gusti Allah ndemek cangkeme Yeremia.
Gusti Allah maringi Yeremia kekuatan lan kakendelan lan kawicaksanan. Dhèwèké ngomong kanthi kendel, ngelingke nek Gusti Allah nresnani wong-wong kuwi lan pengin mbantu. Nanging ora ana sing ngrungokake. Uga sang raja.
Malah para imam malah nesu lan ngongkon dhèwèké mandheg ngomong bab Gusti Allah. Ana uga nabi palsu sing kandha nek Yeremia kuwi ngomong sing ora bener.
Yeremia ngelingke wong-wong nek, kira-kira satus taun kepungkur, kerajaan Israèl sisih lor wis ninggalke Gusti Allah. Mungsuhe, yaiku wong Asiria, padha nelukake wong-wong mau lan ngirid kabeh wong Israèl menyang negara-negara sing adoh.
Saiki wong Yehuda, karajan kidul, wis nilar Gusti Allah. Wadya-bala mungsuh wis padha maju! Apa Gusti Allah bakal nglilani umate ditaklukke lan uga ditawan menyang pengasingan?
Wong-wong padha precaya marang brahala- brahalane. Apa brahala bisa nylametake saka mungsuhe? Ora! Mung Gusti Allah sing bisa nylametake. Mulane Wong-wong padha nesu banget marang nabi Yeremia, padha ngrancang arep mateni dhèwèké. Nanging Gusti Allah nglindhungi abdine.
Akhire, Gusti Allah ngomong bab sing ngagetake Yeremia. Gusti Allah ngandika, "Aja ndedonga kanggo bangsa iki. Aku ora bakal ngrungokake yen padha sesambat njaluk tulung marang Aku."
Yeremia ngelingi raja yen dhèwèké bakal kalah perang karo tentara Babil. Raja malah nesu lan ngleboke Nabi Yeremia ing pakunjaran. Sanadyan ing pakunjaran, Yeremia tetep nginjil lan percaya marang Gusti Allah.
Sawise metu saka pakunjaran, Yeremia martakake maneh marang raja lan rakyat, supaya padha bali marang Gusti Allah lan pitados marang Panjenengané. Saiki, raja ngongkon Yeremia dicemplungke ing sumur jero sing jemek.
Nanging Gusti Allah makarya ing atine raja. Dhèwèké ngluwari Yeremia kanthi meneng-menengan lan takon apa sing dikarepke Gusti Allah marang raja. "Lungaa menyang panangkaran, lan Gusti Allah ngandika nek panjenengan bakal slamet," wangsulane.
Tentara Babil nelukake Yérusalèm lan kabeh Yehuda. Tembok-tembok lan sakehing gedhonge diambruke, lan kabeh diobong. Gusti Allah ngendika yen umate bakal dibuwang suwene pitung puluh taun, banjur digawa bali menyang Tanah Prajanjian.
Yeremia, Wong Kang Nanggung Sangsara Crita saka Pangandikané Gusti, Kitab Suci bisa digolèki ing Yeremia "'Kawedharipun pangandika Paduka punika madhangi'." Jabur 119:130